

Nevėžio g. 62, Velžys, LT-38129 Panevėžio r., tel. +370 45 58 69 62, el.p. [info@velziokomunalinis.lt](mailto:info@velziokomunalinis.lt)

Duomenys kaupiami ir saugomi Juridinių asmenų registre, kodas 168967899, PVM mokėtojo kodas LT689678917

PATVIRTINTA

2024-09-12 viešosios įstaigos

Velžio komunalinio ūkio viešojo

pirkimo komisijos protokolu

Nr.: I10-774

# SUSKYSTINTŲ NAFTOS DUJŲ (SPBT) PIRKIMO

# ATVIRO KONKURSO SĄLYGOS

1. **BENDROSIOS NUOSTATOS**

# 1.1. VšĮ Velžio komunalinis ūkis (toliau – Įsigyjančioji organizacija) numato įsigyti suskystintas naftos dujas (toliau – Kuras) atviro konkurso būdu (toliau – Konkursas / pirkimas).

# 1.2. Pirkimas vykdomas vadovaujantis Lietuvos Respublikos energijos išteklių rinkos įstatymu, Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis, patvirtintomis Lietuvos Respublikos Vyriausybės 2003-03-03 nutarimu Nr. 277 „Dėl įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“ (toliau – Taisyklės) bei kitais LR teisės aktais ir šiomis Konkurso sąlygomis.

# 1.3. Konkurso sąlygose vartojamos pagrindinės sąvokos yra apibrėžiamos Taisyklėse.

## 1.4. Išankstinis informacinis skelbimas apie Pirkimąnebuvo paskelbtas.

1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų ir konfidencialumo bei nešališkumo reikalavimų.

1.6. Įsigyjančioji organizacija yra pridėtinės vertės mokesčio (toliau – PVM) mokėtoja.

1.7. Visos Konkurso sąlygos nustatytos Pirkimo dokumentuose, kuriuos sudaro:

1.7.1. skelbimas apie Pirkimą;

1.7.2. konkurso sąlygos (kartu su priedais);

1.7.3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);

1.7.4. kita Įsigyjančiosios organizacijos pateikta informacija.

1.8. Bet kokia informacija, Konkurso sąlygų paaiškinimai, pranešimai ar kitas Įsigyjančiosios organizacijos ir tiekėjų susirašinėjimas vykdomas tik el. paštu gintare.trainiene@velkom.lt, taip pat skelbiami įsigyjančios organizacijos interneto svetainėje adresu: www.velziokomunalinis.lt.

**2. PIRKIMO OBJEKTAS**

1. 2.1. Pirkimo objektas – suskystintos naftos dujos (toliau-kuras).Perkamas Kuras apibūdintas Konkurso sąlygų priede Nr. 1 „Techninė specifikacija“.
2. 2.2. Maksimalus Kuro kiekis 60 000 kg.
3. 2.3. Kuro tiekimo terminas 12 mėnesių nuo sutarties sudarymo.

2.4. Kuro pristatymo vietos:

2.4.1. Ibutonių g. 2A, Žibartonių k., Krekenavos sen., Panevėžio r.

2.4.2. Vytauto g. 42, Krekenava, Panevėžio r.

2.4.3. Truskavos g. 27, Linkaučių k., Krekenavos sen., Panevėžio r.

**3. KVALIFIKACINIAI REIKALAVIMAI**

3.1. Tiekėjas, dalyvaujantis Pirkime, turi atitikti žemiau lentelėje nurodytus minimalius kvalifikacijos reikalavimus ir **kartu su pasiūlymu** pateikti įrodančius dokumentus:

|  |  |  |
| --- | --- | --- |
| *Nr.* | *Kvalifikaciniai reikalavimai tiekėjams* | *Kvalifikacinius reikalavimus įrodantys dokumentai* |
| 1. | Tiekėjas turi teisę verstis ta veikla, kuri reikalinga Pirkimo sutarčiai įvykdyti. | Pateikti:  Valstybinės energetikos reguliavimo tarnybos ar savivaldybės administracijos direktoriaus ar Lietuvos Respublikos energetikos ministerijos išduoto leidimo/licencijos arba lygiaverčio dokumento, suteikiančio teisęs verstis didmenine prekyba nefasuotais naftos produktais, kurių kodai pagal Kombinuotąją nomenklatūrą (KN) yra 2711 12 11, 2711 13 97, 2711 14 00, 2711 19 00, 2711 12 97, įmonės vadovo ar jo įgalioto asmens patvirtintą kopiją. |

3.2. Teisę dalyvauti tolesnėse Pirkimo procedūrose turi tik tie Tiekėjai, kurių kvalifikaciniai duomenys atitinka Įsigyjančiosios organizacijos reikalavimus.

3.3. Įsigyjančioji organizacija atmeta Tiekėjo pasiūlymą, jeigu Pirkimo komisija nustato, kad jis pateikė netikslius arba neišsamius kvalifikacinius duomenis ir jeigu Įsigyjančiosios organizacijos paprašytas Tiekėjas ne vėliau kaip per 3 darbo dienas po tokio prašymo Tiekėjui pateikimo dienos, nepašalino šių trūkumų. Tiekėjui, per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 darbo dienas nuo sprendimo, apie Tiekėjo pasiūlymo atmetimą, dienos apie tai raštu informuoja Tiekėją.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei Pirkimo procedūrose dalyvauja ūkio subjektų grupė, ji kartu su pasiūlymu privalo pateikti jungtinės veiklos sutartį. Jungtinės veiklos sutartyje turi būti nurodyti kiekvieno šios sutarties dalyvio įsipareigojimai vykdant numatomą su Įsigyjančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties dalyvių atsakomybę už prievolių Įsigyjančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiajai organizacijai pasiūlius sudaryti Pirkimo sutartį, ši ūkio subjektų grupė įgautų tam tikrą teisinę formą.

**5. KAINOS NUSTATYMAS**

5.1. Tiekėjai pasiūlyme pateikia Kuro kainą eurais pagal paskutinės mėnesio dienos (prieš pasiūlymo konkursui pateikimo dieną ėjusio paskutinio mėnesio) AB „Orlen Lietuva“ protokole nurodytą Propanų ir butanų mišinio – „SPBT“ Bazinę kainą AB „Orlen Lietuva“ Juodeikių terminale, (Eur/kg) be PVM, nurodo siūlomą nuolaidą ar antkainį (Eur/kg), Kuro pristatymo ir iškrovimo kaina į nurodytą katilinę (Eur/kg), taikomą PVM bei bendrą kainą.

5.2. Į Kuro kainą turi būti įskaityti visi mokesčiai bei transportavimo ir kitos išlaidos iki Įsigyjančiosios organizacijos, kuriuos privalo sumokėti tiekėjas.

5.3. Sutartinės kainos nustatymas numatytas sutarties projekte (Priedas Nr. 3).   
 5.4. Tiekėjo pasiūlyta Kuro nuolaida/antkainis (Eur/kg) ir Kuro transportavimo paslaugos kaina (Eur/kg), negali kisti visu sutarties galiojimo laikotarpiu.

5.5. Vertinant pasiūlymus, bus vertinama Pasiūlymo kaina, EUR be PVM, apskaičiuota taip, kaip nurodyta Pirkimo sąlygų priede Nr. 2 „Pasiūlymo forma“.

5.6. Pasiūlymo kaina nurodoma skaičiais ir ne daugiau kaip dviejų skaičių po kablelio tikslumu.   
 5.7. Jeigu Tiekėjas pasiūlys Kuro kainą ne pagal Pirkimo sąlygų 5 skyriuje nurodytą tvarką, tokio Tiekėjo pasiūlymas bus atmetamas ir Tiekėjas bus pašalinamas iš Pirkimo procedūros.

**6. PASIŪLYMŲ RENGIMAS, PATEIKIMAS, KEITIMAS**

6.1. Tiekėjas gali pateikti tik vieną pasiūlymą. Šis apribojimas taikomas ir Tiekėjams, priklausantiems susijusių įmonių grupei, tai yra visi asmenys, susiję Taisyklėse nurodytais būdais, gali pateikti tik vieną pasiūlymą dėl to paties Pirkimo objekto. Jeigu tokį pasiūlymą pateikia bent vienas iš tokių Tiekėjų, kiti susiję asmenys dėl šio Pirkimo objekto pateikti pasiūlymų negali. Tiekėjas kartu su pasiūlymu privalo pateikti rašytinį patvirtinimą, kad laikomasi šios sąlygos. Jeigu atskirus pasiūlymus pateikia Tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pasiūlymą pateikusio Tiekėjo dokumentai atmetami kaip neatitinkantys Taisyklėmis nustatytos sąlygos.

6.2. Pateikdamas pasiūlymą, Tiekėjas sutinka su šiomis Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.

6.3. Tiekėjas kainos pasiūlymą privalo pateikti pagal šių Pirkimo sąlygų priede Nr. 2 pateiktą formą. Pasiūlymas, pasirašytas Tiekėjo arba jo įgalioto asmens, turi būti pateikiamas raštu, užklijuotame voke. Ant voko turi būti užrašytas Įsigyjančiosios organizacijos pavadinimas, adresas, pirkimo pavadinimas, Tiekėjo pavadinimas ir adresas. Ant voko taip pat turi būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.

6.4. Tiekėjai pasiūlymus rengia ir pateikia lietuvių kalba.   
 6.5. Pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pavyzdžiui, surišti ar sutvirtinti kniedėmis, tai yra sutvirtinti tarpusavyje), ir paskutinio lapo antrojoje pusėje patvirtinti Tiekėjo ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas Tiekėjo ar jo įgalioto asmens vardas ir (ar) padėtas antspaudas (jeigu jie turi antspaudą), nurodyta pavardė, pareigos (jeigu jos yra) ir pasiūlymo lapų skaičius.

6.6. Pasiūlymuose nurodoma Kuro kaina pateikiama eurais. Apskaičiuojant kainą, turi būti   
atsižvelgta į Pirkimo dokumentuose nurodytą apimtį, kainos sudėtines dalis, į sąlygų reikalavimus ir pan. Į Kuro kainą turi būti įskaityti visi mokesčiai ir visos Tiekėjo išlaidos.   
 6.7. Visi pasiūlymai turi galioti ne trumpiau kaip 90 kalendorinių dienų nuo pasiūlymų pateikimo galutinio termino dienos. Kol nesibaigęs pasiūlymų galiojimo terminas, Įsigyjančioji organizacija gali prašyti, kad Tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą (jei reikalaujama).

6.8. Tiekėjai, kurie sutinka pratęsti pasiūlymų galiojimo laiką ir apie tai raštu praneša Įsigyjančiajai organizacijai, pratęsia pasiūlymų galiojimo užtikrinimo terminą arba pateikia naują pasiūlymų galiojimo užtikrinimą (jei reikalaujama). Jeigu Tiekėjas per 5 darbo dienas nuo Įsigyjančiosios organizacijos prašymo išsiuntimo neatsako į Įsigyjančiosios organizacijos rašytinį prašymą pratęsti pasiūlymų galiojimo užtikrinimo terminą, jo nepratęsia arba nepateikia naujo pasiūlymų užtikrinimo (jei reikalaujama), laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.

6.9. Kol nesibaigęs pasiūlymų pateikimo terminas, Tiekėjas gali pakeisti arba atšaukti savo   
pasiūlymą, neprarasdamas teisės į savo pasiūlymo galiojimo užtikrinimą, jeigu Pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo termino pabaigą.

6.10. Pasiūlymą sudaro Tiekėjo raštu pateiktų dokumentų visuma:   
 6.10.1. užpildyta Pirkimo sąlygų 2 priede pateikta pasiūlymo forma;   
 6.10.2. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, kopija (taikoma kai pasiūlymą patvirtina ne įmonės vadovas, o įgaliotas asmuo);

6.10.3. Tiekėjo kvalifikaciją patvirtinantys dokumentai, nurodyti šių sąlygų 3.1 punkto lentelėje;   
 6.10.4. jungtinės veiklos sutarties kopija (jeigu dalyvauja ūkio subjektų grupė);   
 6.10.5. Tiekėjo patvirtinimas pagal šių sąlygų 6.1 p. reikalavimus;   
 6.10.6. AB „Orlen Lietuva“ paskutinės mėnesio dienos (prieš pasiūlymo konkursui pateikimo dieną ėjusio paskutinio mėnesio) Kuro kainų protokolo, kuriame nurodyta Propanų ir butanų mišinio – „SPBT“ Bazinė kaina AB „Orlen Lietuva“ Juodeikių terminale, Tiekėjo vadovo (ar jo įgalioto asmens) patvirtintą kopiją.

6.11. Pasiūlymas turi būti pateiktas iki **2024 m. rugsėjo 30 d. 09 val. 00 min.** (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: VšĮ Velžio komunalinis ūkis, Nevėžio g. 62, Velžio k., Panevėžio r. LT-38129 (prieš atvykstant susisiekti su Pirkimo skelbime nurodytu asmeniu). Jeigu pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam Tiekėjui.

**7. PASIŪLYMO GALIOJIMO UŽTIKRINIMAS**

7.1. Pasiūlymų galiojimo užtikrinimas nereikalaujamas.

**8. PIRKIMO SĄLYGŲ PAAIŠKINIMAS IR PATIKSLINIMAS**

8.1. Tiesioginį ryšį su Tiekėjais įgaliota palaikyti: administratorė-viešųjų pirkimų specialistė Gintarė Trainienė, el. paštas: [gintare.trainiene@velkom.lt](mailto:gintare.trainiene@velkom.lt), tel nr.: +370 657 82052. Kitomis priemonėmis ir (ar) būdais pateikti Tiekėjų klausimai nebus nagrinėjami.

8.2. Įsigyjančioji organizacija privalo atsakyti į kiekvieną Tiekėjo, šių sąlygų 8.1 punkte nurodytu adresu, pateiktą prašymą paaiškinti (patikslinti) Pirkimo sąlygas, per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. Atsakymai į Tiekėjų klausimus papildomai skelbiami Pirkimo skelbime nurodytu interneto adresu.

8.3. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) Pirkimo dokumentus. Tokius paaiškinimus (patikslinimus) Įsigyjančioji organizacija skelbia interneto adresu, nurodytu Pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą.

8.4. Įsigyjančioji organizacija nerengs susitikimų su Tiekėjais dėl Pirkimo dokumentų paaiškinimų.

**9. VOKŲ SU PASIŪLYMAIS ATPLĖŠIMAS**

9.1. Vokai su pasiūlymais atplėšiami komisijos posėdyje. Komisijos posėdis, kuriame atplėšiami vokai su pasiūlymais vyks adresu: Nevėžio g. 62, Velžio k., Panevėžio r. 2024 m. rugsėjo 30 d. 09 val. 00 min. (Lietuvos laiku).

9.2. Vokų su pasiūlymais atplėšimo procedūroje turi teisę dalyvauti visi pasiūlymus pateikę Tiekėjai arba jų įgalioti atstovai.

9.3. Komisija vokų atplėšimo procedūros rezultatus įformina protokolu.   
 9.4. Vokus atplėšia vienas iš komisijos narių pasiūlymus pateikusių ir dalyvaujančių komisijos posėdyje Tiekėjų ar jų atstovų akivaizdoje. Vokai atplėšiami ir tuo atveju, jeigu į šį posėdį Tiekėjas ar jo atstovas neatvyksta.

9.5. Vokų su pasiūlymais atplėšimo procedūroje dalyvaujantiems Tiekėjams ar jų atstovams skelbiamas pasiūlymą pateikusio Tiekėjo pavadinimas, pasiūlyme nurodyta bendra kaina (be PVM) ir pranešama, ar pateiktas pasiūlymo galiojimo užtikrinimas (jeigu jo reikalaujama), ar pateikto pasiūlymo lapai reikiamai sutvirtinti tarpusavyje, sunumeruoti ir pasiūlymas paskutinio lapo antrojoje pusėje patvirtintas Tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.   
 9.6. Tuo atveju, jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

9.7. Atplėšiant vokus su pasiūlymais, komisija leis posėdyje dalyvaujantiems Tiekėjams ar jų įgaliotiems atstovams viešai ištaisyti komisijos pastebėtus jų pasiūlymo lapų sutvirtinimo tarpusavyje ar įforminimo trūkumus, kuriuos įmanoma ištaisyti per posėdį: nesunumeruoti pasiūlymo puslapiai, paskutinio lapo antrojoje pusėje nėra Tiekėjo ar jo įgalioto asmens parašo ir (ar) antspaudo (jeigu jie turi antspaudą), nenurodytas Tiekėjo ar jo įgalioto asmens vardas, pavardė pareigos, pasiūlymo lapų skaičius.

9.8. Kiekvieno pateikto pasiūlymo paskutinio lapo antrojoje pusėje pasirašo komisijos posėdyje dalyvaujantys nariai.

9.9. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems Tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis Tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Įsigyjančioji organizacija negali atskleisti Tiekėjo pasiūlyme esančios konfidencialios informacijos.

9.10. Tolesnes pateiktų pasiūlymų nagrinėjimo, vertinimo ir palyginimo procedūras komisija atlieka pasiūlymus pateikusiems Tiekėjams nedalyvaujant.

**10. PASIŪLYMŲ NAGRINĖJIMAS, VERTINIMAS IR PALYGINIMAS**

10.1. Įsigyjančioji organizacija pasiūlymus vertina remdamasi mažiausios kainos kriterijumi.

10.2. Pasiūlyme nurodyta kaina bus vertinama eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymo pateikimo termino dieną.

10.3. Įsigyjančioji organizacija gali prašyti, kad Tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

10.4. Jeigu Tiekėjas pateikia netikslius, neišsamius Pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti Tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo Įsigyjančiosios organizacijos prašymo išsiuntimo.

10.5. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

10.6. Jeigu Tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia Pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis Pirkimo dokumentuose nustatytų reikalavimų.

10.7. Komisija gali atmesti visus pateiktus pasiūlymus, jeigu visų Tiekėjų pasiūlytos kainos Įsigyjančiajai organizacijai per didelės ir nepriimtinos.

10.8. Komisija turi atmesti Tiekėjo pateiktą pasiūlymą, jeigu:   
 10.8.1. pasiūlymą pateikęs Tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;

10.8.2. pateiktas pasiūlymas neatitinka Pirkimo dokumentuose nurodytų reikalavimų.   
 10.9. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, kurio vokas su pasiūlymu įregistruotas anksčiausiai. Pasiūlymų eilė nenustatoma, kai pasiūlymą pateikia tik vienas Tiekėjas.

10.10. Pranešimas apie laimėjusį pasiūlymą išsiunčiamas visiems pasiūlymus pateikusiems   
Tiekėjams ne vėliau kaip per 5 darbo dienas nuo komisijos sprendimo priėmimo.   
 10.11. Pirkimas laikomas įvykusiu, jeigu gaunamas bent vienas Pirkimo dokumentuose nustatytus reikalavimus atitinkantis pasiūlymas.

**11. SUTARTIES SUDARYMAS**

11.1. Įsigyjančioji organizacija iki Pirkimo sutarties sudarymo turi teisę nutraukti bet kurias Pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija ne vėliau kaip per 3 darbo dienas nuo aplinkybių atsiradimo išsiunčia pranešimus apie tai pasiūlymus pateikusiems Tiekėjams, o jeigu pasiūlymų teikimo terminas dar nepasibaigęs, – papildomai paskelbia apie tai Pirkimo skelbime nurodytu interneto adresu.

11.2. Įsigyjančioji organizacija sudarys Pirkimo sutartį su Tiekėju, kurio pasiūlymas komisijos sprendimu pripažintas geriausiu. Geriausią pasiūlymą pateikusiam Tiekėjui ne vėliau kaip per 5 darbo dienas nuo komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia sudaryti Pirkimo sutartį.

11.3. Jeigu laimėtojas raštu atsisako sudaryti Pirkimo sutartį arba nepateikia Pirkimo dokumentuose nustatyto Pirkimo sutarties įvykdymo užtikrinimo (jei reikalaujama), arba iki Įsigyjančiosios organizacijos nurodyto laiko nepasirašo Pirkimo sutarties, arba atsisako sudaryti sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju Įsigyjančioji organizacija siūlo sudaryti Pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti Pirkimo sutartį.

11.4. Pirkimo sutartis negali būti sudaroma, kol nesibaigė Taisyklėse nustatytas sutarties sudarymo atidėjimo terminas. Sutarties sudarymo atidėjimo terminas - 5 darbo dienos, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems Tiekėjams dienos. Atidėjimo terminas nenustatomas, kai pasiūlymą pateikia vienas Tiekėjas.

11.5. Sudarant pirkimo sutartį, joje negali būti keičiama laimėjusio Tiekėjo pasiūlyta   
nuolaida/antkainis ar keičiamas jos nustatymo būdas, pasiūlymo turinys, sutarties įvykdymo užtikrinimo reikalavimai (jei reikalaujama).

11.6. Pirkimo sutarties sąlygos Pirkimo sutarties galiojimo laikotarpiu negali būti keičiamos, išskyrus tokias Pirkimo sutarties sąlygas, kurias pakeitus nebūtų pažeisti Taisyklių 3 punkte nustatyti principai ir tikslai.

11.7. Sutarties projektas pateikiamas Pirkimo sąlygų priede Nr. 3.

**12. MOKĖJIMO SĄLYGOS IR TERMINAI**

12.1. Už faktiškai ir laiku pristatytą kokybišką Kurą bus apmokama per 30 (trisdešimt) kalendorinių dienų nuo Kuro ir PVM sąskaitos faktūros gavimo dienos. Sąskaitos teikiamos per Sąskaitų administravimo bendrąją informacinę sistemą – SABIS, kitais būdais teikiamos sąskaitos priimamos nebus.

**13. PRETENZIJŲ NAGRINĖJIMO TVARKA**

13.1. Tiekėjai gali pateikti pretenziją Įsigyjančiajai organizacijai. Pretenzija turi būti pareikšta raštu per 5 darbo dienas nuo dienos, kurią kandidatas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki Pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.   
 13.2. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam Tiekėjui apie priimtą sprendimą.   
 13.3. Bet kokie Įsigyjančiosios organizacijos ir Tiekėjų tarpusavio santykiai, nenumatyti šiose konkurso sąlygose, reguliuojami Lietuvos Respublikos įstatymais, Taisyklėmis ir kitais teisės aktais.

PRIDEDAMA:   
Priedas Nr. 1. Techninė specifikacija.

Priedas Nr. 2. Pasiūlymo forma.

Priedas Nr. 3. Sutarties projektas.

Priedas Nr. 4. Aplinkos apsaugos kriterijai.

Priedas Nr. 1

**Techninė specifikacija**

Suskystintos naftos dujos

**2024-09-10 Nr. I10-771**

1. **Prekės pavadinimas**: Suskystintos naftos dujos (SPBT) skirtos šilumos gamybai (toliau -**Kuras**).
2. **Kokybė:** Kuro kokybė turi atitikti LST EN 589:2008 arba lygiaverčius standartų kokybės reikalavimus, **bet privalomai turi tenkinti šiuos papildomus reikalavimus:**

***Komponentinė sudėtis, % pagal svorį :***

***Propano ir propileno – ne mažiau 50,***

***Metano, etano ir etileno kiekis – nenormuojamas,***

***Butano, butileno kiekis – ne didesnis 47.***

***Vandenilio sulfido ir merkaptaninės sieros kiekis, % mas – ne didesnis 0,013,***

***tame skaičiuje H₂S – ne didesnis 0,003.***

***Bendras sieros kiekis (po odoravimo) mg/kg – ne didesnis 50.***

***Vandens ir šarmo kiekis, esant 0 °C – nėra.***

***Kvapo intensyvumas, balais, ne mažesnis – 3.***

***Tankis, esant 15 °C, kg/m³ - nenormuojamas.***

1. Naftos dujos ir dujiniai angliavandeniliai skirti šilumos gamybai, prekės kodas pagal kombinuotąja nomenklatūrą 2711 12 11, 2711 13 97, 2711 14 00, 2711 19 00, 2711 12 97.
2. **Kuro tiekimo laikotarpis**: nuo sutarties parašymo dienos ir galioja vienerius metus.
3. **Apimtys:** Maksimalus perkamo Kuro kiekis pagal sutartį - 60 000 kg.
4. Įsigyjančioji organizacija neįsipareigoja nupirkti viso Kuro kiekio, nes Kuro poreikis priklauso nuo šilumos poreikio šildymo sezono metu.
5. **Kuro pristatymas:**

**7**.1.Kuro užsakymas pateikiamas el. paštu.

7.2.Kuro pristatymas į talpyklas turi būti vykdomas šiais adresais:

* Ibutonių g. 2A, Žibartonių k., Krekenavos sen. Panevėžio r.
* Vytauto g. 42, Krekenava, Panevėžio r.
* Truskavos g. 27, Linkaučių k., Panevėžio r.

7.3. Kuras pristatomas Tiekėjo transportu ne vėliau kaip per dvi darbo dienas nuo užsakymo pateikimo dienos;

7.4. Kuras pristatomas darbo dienomis nuo 8:00 val. iki 15:00 val., penktadieniais iki 14:00 val.;

7.5. Minimalus Kuro pristatymas – 1 000 kg.

1. **Su atvežtu Kuru pateikiami dokumentai**:
   1. dujų kokybės pažymėjimas;
   2. kokybės pažyma (***dujų sudėtis procentais*** ) išduota prie kokybės pažymėjimo;
   3. saugos duomenų lapas;
   4. krovinio važtaraštis;
   5. PVM sąskaita faktūra, kurioje nurodoma kuro kaina, antkainis arba nuolaida - Eur/kg, transportavimo paslaugos kaina.
   6. AB „Orlen Lietuva“ kainų protokolas, prekės atkrovimo ir PVM sąskaitos faktūros išrašymo momentu Propanų ir butanų mišinio – Bazinė kaina.

Šilumos gamybos ir tiekimo tarnybos vadovas Sigitas Šutas

Priedas Nr. 2

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

VšĮ Velžio komunaliniam ūkiui

**PASIŪLYMAS**

**DĖL SUSKYSTINTŲ NAFTOS DUJŲ pirkimo**

2024 m. \_\_\_\_\_\_\_\_\_\_\_\_\_\_\_\_\_ d.

# INFORMACIJA APIE TIEKĖJĄ

|  |  |
| --- | --- |
| Tiekėjo pavadinimas / Jungtinei veiklai susivienijusių Tiekėjų pavadinimai |  |
| Jungtinės veiklos sutarties atsakingas partneris *(pildoma, jei pasiūlymą teikia Jungtinei veiklai susivienijusių Tiekėjų grupė)* |  |
| Tiekėjo adresas(-ai)[[1]](#footnote-1) *(jei skiriasi, taip pat nurodyti ir adresą korespondencijai)* |  |
| Juridinio asmens kodas(-ai)1 (tuo atveju, jei Pasiūlymą pateikia fizinis asmuo - verslo pažymėjimo Nr. ar pan.) |  |
| Tiekėjo PVM mokėtojo kodas(-ai)1 |  |
| Tiekėjo / Jungtinės veiklos sutarties atsakingo partnerio sąskaitos numeris ir banko pavadinimas |  |
| Tiekėjo / Jungtinės veiklos sutarties atsakingojo partnerio telefono numeris |  |
| Pasiūlymo pasirašymui Tiekėjo / Jungtinės veiklos atsakingojo partnerio įgalioto asmens vardas, pavardė |  |

Informacija apie kiekvieno **Tiekėjų grupės** nario savo jėgomis numatomų tiekti pirkimo objekto dalį (*pildoma, kai Pasiūlymą pateikia Tiekėjų grupė*)

|  |  |  |
| --- | --- | --- |
| Eil. Nr. | Tiekėjų grupės nario pavadinimas | Numatoma tiekti Kuro dalis |
| 1. |  |  |
| ... |  |  |

# INFORMACIJA APIE PASIŪLYMĄ PATEIKUSIO TIEKĖJO / JUNGTINĖS VEIKLOS ATSAKINGOJO PARTNERIO (KONTAKTINĮ) ASMENĮ

|  |  |
| --- | --- |
| Vardas, Pavardė |  |
| Telefono numeris / Mobilaus telefono numeris |  |
| Elektroninio pašto adresas, kuriuo bus siunčiami atsakymai į klausimus, kvietimai, informaciniai pranešimai ir kita svarbi informacija |  |

# SUTIKIMAS SU PIRKIMO SĄLYGOMIS

Pažymime, kad pateikdami savo pasiūlymą, sutinkame su Pirkimo sąlygose nustatytomis Pirkimo procedūromis.

Patvirtiname, kad atidžiai perskaitėme visus Pirkimo sąlygų reikalavimus, tame tarpe ir Techninės specifikacijos, reikalavimus, mūsų Pasiūlymas juos visiškai atitinka ir įsipareigojame jų laikytis vykdydami Sutartį. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.

1. **PASIŪLYMO KAINA**

Pasiūlymo kaina nurodoma eurais, užpildant žemiau pateiktą lentelę:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pirkimo objektas** | **Maksimalus planuojamas pirkti Kuro kiekis, kg** | **AB „Orlen Lietuva“ kainų protokole paskutinės mėnesio dienos** *(prieš pasiūlymo konkursui pateikimo dieną ėjusio paskutinio mėnesio)* **nurodyta Propanų ir butanų mišinio – „SPBT“ Bazinė kaina AB „Orlen Lietuva“ Juodeikių terminale**[[2]](#footnote-2)**, Eur/kg (be PVM)** | **Siūloma nuolaida / antkainis**[[3]](#footnote-3) **nuo AB „Orlen Lietuva“ protokole nurodytos Propanų ir butanų mišinio – „SPBT“ Bazinės kainos AB „Orlen Lietuva“ Juodeikių terminale kainos, Eur/kg (be PVM)** | **Kuro pristatymo ir iškrovimo kaina į nurodytą katilinę Eur/kg (be PVM)** | **Pasiūlymo kaina,**  **Eur be PVM**  *(3 x (4±5+6))* |
| *1* | *2* | *3* | *4* | *5* | *6* | *9* |
| 1. | Suskystintos naftos dujos (SPBT) | 60 000 |  |  |  |  |
| **PVM 21%:** | | | | | |  |
| **Pasiūlymo kaina, EUR su PVM:** | | | | | |  |

Patvirtiname, kad teikdami šį pasiūlymą, Tiekėjas \_\_\_\_\_\_\_\_\_\_\_\_\_\_\_\_\_\_\_\_*(Tiekėjo pavadinimas)* laikosi Pirkimo sąlygų 6.1 punkto reikalavimo.

1. **PASIŪLYMO GALIOJIMO TERMINAS**

Pasiūlymas galioja 90 dienų nuo pasiūlymų pateikimo termino pabaigos.

1. **KONFIDENCIALI INFORMACIJA**

Siekiant užtikrinti, kad Laimėjusių Tiekėjų Pasiūlymuose esančios informacijos paskelbimas neprieštarautų teisės aktų reikalavimams, teisėtiems Tiekėjų interesams arba netrukdytų laisvai konkuruoti tarpusavyje, **prašome nurodyti, ar pasiūlyme yra konfidencialios informacijos ir kokia Pasiūlyme nurodyta informacija yra konfidenciali.**

Tiekėjas negali nurodyti, kad visas pasiūlymas yra konfidencialus arba, kad konfidenciali yra kaina.

|  |  |  |
| --- | --- | --- |
| **Eil. Nr.** | **Dokumento pavadinimas** | **Kokiu pagrindu atitinkamas dokumentas yra konfidencialus?** |
| 1. |  |  |
| 2. |  |  |

Pasirašydamas šį pasiūlymą, tvirtintu visų kartu su pasiūlymu pateikiamų dokumentų tikrumą.

**7. PATEIKIAMŲ DOKUMENTŲ SĄRAŠAS**

|  |  |  |
| --- | --- | --- |
| **Eil.**  **Nr.** | **Pateiktų dokumentų pavadinimas** | **Dokumentų puslapių skaičius** |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)[[4]](#footnote-4)

Priedas Nr. 3

# SUSKYSTINTŲ NAFTOS DUJŲ

# PIRKIMO-PARDAVIMO SUTARTIES PROJEKTAS

2024 m. \_\_\_\_\_\_\_\_\_\_\_\_\_\_\_ d.

**VšĮ Velžio komunalinis ūkis**, įm. k. 168967899, atstovaujama direktoriaus Vaido Virbalo, veikiančio pagal įmonės įstatus, toliau vadinamo „Pirkėju“ ir **\_\_\_\_\_\_\_\_\_\_\_\_**, įm. k. \_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus, toliau vadinamo „Tiekėju“ sudarome šią sutartį:

**1. SUTARTIES SĄVOKOS**

1.1. Energijos ištekliai – energija ir (ar) kuras, kurie naudojami elektros ir (ar) šilumos energijai gaminti.   
1.2. Kuras – kieto, skysto ar dujų pavidalo gamtos ištekliai ir biokuras, skirti elektros ir šilumos energijai   
gaminti deginimo būdu.

1.3. Tiekėjas – asmuo ar asmenų grupė, nurodytas (-a) šioje Sutartyje, tiekiantis (-i) Sutartyje nurodytus   
Energijos išteklius Pirkėjui.

1.4.Pirkėjas – Sutartyje nurodytas juridinis asmuo, įsigyjantis Sutartyje   
nurodytus Energijos išteklius iš Tiekėjo.

1.5. Šalis – Pirkėjas arba Tiekėjas, kiekvienas atskirai. Šalys – Pirkėjas ir Tiekėjas abu kartu.   
1.6. Sutartis – šis dokumentas, kuriame nustatomos sutarties nuostatos bei Pirkėjo ir Tiekėjo teisės,   
pareigos bei atsakomybė, taip pat aptariamas sutarties objektas, Energijos išteklių kiekis ir kaina bei įkainiai   
(jei taikomi), Energijos išteklių tiekimo terminai bei kitos Šalių sutartos sąlygos.   
1.7. Techninė specifikacija – dokumentas, kuriame nustatyti Energijos išteklių techniniai ir (ar) kokybės   
reikalavimai.   
1.8. Pirkimo sąlygos arba Pirkimo dokumentai – Pirkėjo vykdytų pirkimo procedūrų metu pateiktų   
dokumentų visuma, kuriais vadovaujantis Tiekėjas pateikė Pasiūlymą.

1.9. Pasiūlymas – pirkimo procedūrų metu Pirkėjo atrinktas labiausiai Pirkėjo   
įmonės pirkimo dokumentuose nurodytus reikalavimus ir kriterijus atitinkantis tiekėjų pasiūlymas,   
užtikrinantis pirkimo tikslą.

1.10. Teisės aktai – reiškia Lietuvos Respublikos teisės aktus ir tarptautines sutartis, taip pat Europos   
Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio   
potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Pirkėjo vidaus teisės aktus, su kuriais Tiekėjas buvo supažindintas.

**2. SUTARTIES STRUKTŪRA IR AIŠKINIMAS**

2.1. Ši Sutartis yra vientisas ir nedalomas dokumentas, kurį sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:   
2.1.1. Sutartis (su priedais). Sutarties priedams nustatoma tokia pirmenybės tvarka:   
2.1.1.1. Techninė specifikacija (1 priedas) ir Pirkėjo iki pasiūlymų pateikimo termino išsiųsti Pirkimo sąlygų paaiškinimai, patikslinimai (jei jų bus);

2.1.1.2. Tiekėjo pasiūlymas (2 priedas) su priedais, Pirkėjo prašymai paaiškinti pasiūlymą bei Tiekėjo paaiškinimai, pateikti pirkimo procedūros metu (jei jų bus).

2.2. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos   
aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.   
2.3. Sutartis yra sudaryta, ji turi būti aiškinama ir taikoma pagal Lietuvos Respublikos teisę.

**3. SUTARTIES OBJEKTAS**

3.1. Tiekėjas įsipareigoja Sutartyje numatytomis sąlygomis perduoti suskystintas naftos dujas, skirtas   
šilumos gamybai (toliau – Kuras) Pirkėjui nuosavybės teise, o Pirkėjas įsipareigoja priimti Kurą ir sumokėti už jį Tiekėjui Sutartyje nurodytomis sąlygomis, tvarka ir terminais.

3.2. Ši Sutartis sudaroma vadovaujantis aktualios redakcijos Įmonių, veikiančių energetikos srityje,   
energijos ar kuro, kurių reikia elektros ir šilumos energijai gaminti, pirkimų taisyklėmis, patvirtintomis   
Lietuvos Respublikos Vyriausybės 2003 m. kovo 3 d. nutarimu Nr. 277 „Dėl įmonių, veikiančių energetikos   
srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“   
(toliau – Taisyklės) ir Lietuvos Respublikos civiliniu kodeksu.

**4. ENERGIJOS IŠTEKLIŲ KIEKIS IR KAINA**

4.1. Pagal šią Sutartį Pirkėjui tiekiamas Kuras, aprašytas Techninėje specifikacijoje.   
4.2. Maksimalus Kuro kiekis – nurodytas Sutarties Priede Nr. 1. Pirkėjas neįsipareigoja nupirkti viso   
maksimalaus Kuro kiekio ar bet kokios jo dalies.

4.3. Numatoma sutarties vertė - \_\_\_\_\_ eurų su PVM. Sutarties vertę sudaro:   
4.3.1. Preliminari Sutarties vertė – \_\_\_\_\_ eurų (\_\_\_\_ eurų ir \_\_\_\_ euro ct), neįskaitant PVM;   
4.3.2. Pridėtinės vertės mokestis (PVM) – 21 %, t. y. \_\_\_\_\_ eurų (\_\_\_\_eurų ir \_\_\_ euro ct).   
4.4. Kuro kainą sudaro:

4.4.1. AB „Orlen Lietuva“ kainų protokole nurodyta Propanų ir butanų mišinio – „SPBT“ Bazinė kaina AB   
„Orlen Lietuva“ Juodeikių terminale prekės atkrovimo ir PVM sąskaitos faktūros išrašymo dieną (Eur/kg, be   
PVM);   
4.4.2. Nuolaida / antkainis (minus / plius) \_\_\_\_\_\_\_\_ Eur/kg (be PVM);

4.4.3. Kuro pristatymo į nurodytą katilinę ir iškrovimo kaina \_\_\_\_\_ Eur/kg (be PVM);

4.4.4. PVM – 21% pridedamas PVM sąskaitoje faktūroje.

4.5. Sutarties 4.4.2 bei 4.4.3 punktuose nurodytos reikšmės negali kisti visu Sutarties galiojimo   
laikotarpiu.   
4.6. Įsigaliojus Lietuvos Respublikos teisės aktams dėl PVM dydžio ir (ar) viešuosius interesus atitinkančių   
paslaugų (VIAP) įkainių dydžio pasikeitimo, kuriais būtų keičiami PVM ar VIAP įkainių dydžiai, Sutartyje

nustatyta Kuro kaina ir (ar) Sutarties vertė tikslinamos prie Kuro kainos be PVM ir (ar) VIAP įkainių pridedant naują PVM ir (ar) VIAP įkainį, Šalims pasirašant Sutarties priedą. Pasikeitus kitiems mokesčiams, Sutarties kaina nekeičiama.

**5. ENERGIJOS IŠTEKLIŲ KOKYBĖ**

5.1. Kuro kokybė turi atitikti Sutartyje ir Techninėje specifikacijoje nurodytus bei kituose teisės aktuose   
Kurui keliamus reikalavimus.

5.2. Pirkėjas turi teisę atsisakyti priimti Kurą, jei Techninėje specifikacijoje nurodyti Kuro kokybę   
patvirtinantys dokumentai jam nepateikiami.

5.3. Tiekėjas privalo pateikti Techninės specifikacijos 8 p. nurodytus dokumentus, tame tarpe ir saugos   
duomenų lapą (toliau – SDL), atitinkantį Komisijos Reglamento (ES) Nr. 453/2010 reikalavimus su jame   
nurodytu medžiagos panaudojimo būdu, atitinkančiu Pirkėjo naudojimo būdą (naudojamas kaip kuras). Jei   
suskystintos naftos dujos yra chemiškai modifikuotos ir buvo atlikta registracija pagal REACH reglamentą,   
papildomai su saugos duomenų lapu reikia pateikti registracijos numerį ir Poveikio scenarijų (toliau - PS) (SDL ir PS taip pat turi atitikti Pirkėjo naudojimo būdą). Jei registracija neatlikta (dėl pereinamojo laikotarpio), pateikimas preliminarios registracijos numeris (jis gali būti nurodytas SDL ́e).   
5.4. Jeigu Tiekėjas kartu su Kuru nepateikia Sutarties 5.3 punkte nurodytų dokumentų Tiekėjo patvirtintų   
kopijų, Pirkėjas turi teisę pasinaudoti Sutartyje numatyta Prekės grąžinimo teise.

**6. ŠALIŲ TEISĖS IR PAREIGOS**

**6.1. Tiekėjas įsipareigoja:**

6.1.1. Sutartyje nustatyta tvarka ir terminais tiekti Kurą pagal Sutartyje ir Techninėje specifikacijoje   
nustatytus reikalavimus, taip pat atitinkantį Lietuvos Respublikos įstatymų bei kitų norminių teisės aktų Kurui keliamus reikalavimus, Kuro techninius aprašymus;

6.1.2. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos   
konfidencialumą ir apsaugą;

6.1.3. pateikti visus dokumentus, numatytus Techninėje specifikacijoje ir Sutartyje, bei konsultuoti Pirkėją   
kitais, su Tiekėjo sutartiniais įsipareigojimais susijusiais, klausimais;

6.1.4. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos   
teisės aktuose;

**Tiekėjas turi teisę:**

6.1.5. prašyti, kad Pirkėjas pateiktų su tinkamu Sutarties vykdymu susijusią informaciją ar dokumentus,   
kurių pateikimo būtinybė atsirado Sutarties vykdymo metu;

6.1.6. reikalauti, kad Pirkėjas tinkamai ir laiku vykdytų sutartinius įsipareigojimus.   
**6.2. Pirkėjas įsipareigoja:**

6.2.1. Tiekėjui tinkamai įvykdžius sutartinius įsipareigojimus, priimti Kurą;   
6.2.2. Sutarties vykdymo metu bendradarbiauti su Tiekėju, teikiant Sutarties vykdymui pagrįstai reikalingą   
Pirkėjo turimą informaciją, kurios pateikimo būtinybė iškilo Sutarties vykdymo metu;   
6.2.3. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos   
teisės aktuose.   
6.3. **Pirkėjas turi teisę** be atskiro pranešimo atlikti bet kokius patikrinimus, kurie Pirkėjui atrodo reikalingi,   
kilus įtarimui, kad Tiekėjas nesugebės laiku patiekti Kuro ar Kuras bus patiektas nekokybiškai, pažeidžiant   
reikalavimus.   
6.4. Kiti Pirkėjo ir Tiekėjo įsipareigojimai, teisės ir pareigos, apibrėžiami galiojančiuose Lietuvos   
Respublikos teisės aktuose, Sutartyje ir (ar) jos prieduose (jei apibrėžiami).   
6.5. Šalys konstatuoja ir patvirtina, jog šios Sutarties nuostatos Pirkimo sąlygų nuostatoms neprieštarauja.

**7. JUNGTINĖ VEIKLA**

7.1. Sutartis vykdoma jungtinės veiklos pagrindu: *jei taip, nurodomi visi partneriai, jungtinės veiklos   
sutarties data, pavadinimas, numeris, šalys. Jei ne, ši dalis trinama*.   
7.2. Jungtinės veiklos partneriai Sutarties galiojimo laikotarpiu negali būti keičiami.   
7.3. Laimėjęs Tiekėjas, su kuriuo sudaryta Sutartis, neturės teisės perduoti savo įsipareigojimų pagal Sutartį   
trečiajam asmeniui, išskyrus, jeigu Sutartyje nurodyta kitaip.

**8. ENERGIJOS IŠTEKLIŲ PRISTATYMO TERMINAI IR PERDAVIMO – PRIĖMIMO TVARKA**

8.1. Tiekėjas įsipareigoja Kurą pristatyti Techninėje specifikacijoje nustatytais terminais ir tvarka.   
8.2. Tiekėjas Kurą pateikia pagal raštišką Pirkėjo užsakymą (užsakymas siunčiamas elektroniniu paštu),   
kuriame nurodomas Kuro pavadinimas, kiekis, pristatymo vieta. Užsakymas yra neatskiriama šios Sutarties   
dalis.   
8.3. Kuro pristatymo vieta bus nurodyta teikiant užsakymą pagal Sutartį.

8.4. Kuras, nurodytas kiekviename Pirkėjo atskirame Kuro užsakyme, yra atskira Prekės siunta (toliau –   
Prekės siunta). Kiekvienai Prekių siuntai Tiekėjas išrašo atskirą PVM sąskaitą faktūrą ar kito tipo priklausantį išrašyti dokumentą.

8.5. Kiekvienos Prekių siuntos priėmimo-perdavimo faktas yra fiksuojamas atitinkamą Prekės siuntą   
lydinčiose dokumentuose, kuriuos pasirašo įgalioti Šalių atstovai. Kuro kokybė, kiekis turi atitikti jį lydinčių   
kokybės dokumentų reikalavimus ir Pirkėjo reikalavimus, tačiau neturi būti blogesnė už tokiam Kurui keliamus reikalavimus.

8.6. Tiekėjas kartu su kiekviena Prekės siunta privalo pateikti Techninės specifikacijos 8 punkte   
nurodytus dokumentus.

8.7. Prekės siuntos atsitiktinio žuvimo ar jos sugedimo rizika pereina Pirkėjui nuo Prekės siuntos   
perdavimo užsakyme nurodytoje vietoje momento.

8.8. Nuosavybės teisė į Prekės siuntą pereina Pirkėjui nuo Prekės siuntos pristatymo ir priėmimo–  
perdavimo akto pasirašymo momento.

8.9. Pirkėjas turi priimti Prekės siuntą (t. y. pasirašyti pirkimo - pardavimo aktą ir priimti PVM sąskaitą   
faktūrą ar kito tipo priklausantį išrašyti dokumentą) arba raštu informuoti Tiekėją apie Kuro ar jo tiekimo   
trūkumus Sutartyje nustatyta tvarka.

8.10. Gautas Kuro kiekis laikomas atitinkančiu nurodytam krovinį lydinčiuose dokumentuose, jeigu svorio,   
nurodyto dokumente ir nustatyto tūrio matavimo būdu gavėjo galutinėje stotyje, skirtumas neviršija 0,8%.   
8.11. Pirkėjas turi teisę patikrinti Prekės siuntos kiekį ir kokybę. Tiekėjas ir Pirkėjas sutaria, kad esant   
abejonėms dėl Kuro kokybės, Kuro mėginiai paimami Kuro iškrovimo vietoje pagal galiojančią metodiką,   
dalyvaujant nepriklausomos laboratorijos atstovui. Paimti mėginiai perduodami patikrinimui   
nepriklausomoje laboratorijoje, pagal standarto LST EN 590:2014 bandymų metodus. Visas su Kuro kokybės patikrinimu susijusias išlaidas apmoka Tiekėjas - jeigu nustatyta, kad Kuras nekokybiškas arba Pirkėjas - jeigu Kuras – kokybiškas.

8.12. Nepriklausomos laboratorijos atstovui nustačius, kad patiekto Kuro kokybė neatitinka Sutartyje   
nustatytų Kuro kokybės reikalavimų, Pirkėjas turi teisę:

8.12.1. Prekės siuntos nepriimti ir ją grąžinti Tiekėjui. Visus Pirkėjo patirtus tiesioginius nuostolius, susijusius su Prekės siuntos grąžinimu apmoka Tiekėjas.

8.12.2. Vienašališkai nutraukti Sutartį, apie tai Tiekėją informavus raštu per 2 (dvi) darbo dienas, po Kuro   
kokybės ištyrimo rezultatų gavimo dienos. Jeigu Pirkėjas per 2 (dvi) darbo dienas neinformuoja Tiekėjo apie   
Sutarties nutraukimą, Sutartis galioja toliau.

8.13. Nepriklausomos laboratorijos atstovui nustačius, kad Kuras nekokybiškas, Tiekėjas savo sąskaita   
pakeičia Prekės siuntą nauja ne vėliau kaip per 1 (vieną) darbo dieną. Jei per šį terminą Prekės siunta nėra   
pakeičiama nauja, Tiekėjas moka Pirkėjui 0,03 proc. nekokybiškos Prekės siuntos kainos dydžio delspinigius   
už kiekvieną uždelstą dieną bei atlygina visus Pirkėjo patirtus tiesioginius nuostolius.   
8.14. Jeigu Pardavėjas nesilaiko Techninėje specifikacijoje nurodytų pristatymo terminų ir / ar vėluoja   
pristatyti Kurą, jis moka 0,03 proc. delspinigių nuo nepateiktos Prekių siuntos vertės už kiekvieną pavėluotą

dieną bei atlygina visus Pirkėjo patirtus tiesioginius nuostolius. Šiuo atveju Pirkėjas turi teisę atsisakyti laiku   
nepatiektos Prekių siuntos.

8.15. Nustačius kuro kokybės ar kiekio trūkumus, Tiekėjai sumoka 1000 Eur dydžio baudą už kiekvieną nustatytą pažeidimo atvejį. Baudos suma yra neginčijama ir šalių pripažinta, kaip sąžininga, siekiant užtikrinti tinkamą sutartinių įsipareigojimų vykdymą.

8.16. Netesybų sumokėjimas neatleidžia Šalių nuo pareigos atlyginti nuostolius ir vykdyti sutartinius   
įsipareigojimus.   
8.17. Netesybų pagal Sutartį reikalavimas nepanaikina kitų Pirkėjo teisių gynimo būdų.

**9. MOKĖJIMAI, PINIGINĖS PRIEVOLĖS IR SULAIKYMAI**

9.1. Pirkėjas sumoka Tiekėjui už faktiškai pristatytą kokybišką Kurą per 30 (trisdešimt) kalendorinių dienų   
nuo PVM sąskaitos faktūros ar kito tipo priklausančio išrašyti ir naudojantis elektronine paslauga   
„E. sąskaita“ Pirkėjui pateikti dokumento, atitinkančio PVM sąskaitos faktūros turinį ir tikslą gavimo dienos.   
9.2. Visi atsiskaitymai pagal šią Sutartį atliekami eurais.

9.3. Pirkėjas, nesumokėjęs Tiekėjui per Sutartyje nustatytą terminą, Tiekėjui pareikalavus, moka Tiekėjui   
0,03 proc. dydžio delspinigius nuo laiku nesumokėtos sumos be PVM už kiekvieną pradelstą atsiskaityti dieną.   
9.4. Jei Tiekėjui pagal šią Sutartį yra priskaičiuotos netesybos ar taikoma kitokio pobūdžio civilinė   
atsakomybė, kurios taikymą numato Sutartis, Pirkėjo už Kurą mokėtina suma mažinama priskaičiuotų   
netesybų ir (arba) kitokios pritaikytos civilinės atsakomybės formos suma. Taip pat Pirkėjas turi teisę   
priskaičiuotas netesybas išskaičiuoti iš bet kokių Tiekėjui atliekamų mokėjimų be atskiro pranešimo Tiekėjui.

**10. SUTARTIES SĄLYGŲ KEITIMAS**

10.1. Sutarties sąlygos sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Taisyklių 3 punkte nustatyti principai ir tikslai.

**11. SUTARTIES PAŽEIDIMAS IR JO PASEKMĖS, SUTARTIES NUTRAUKIMAS**

11.1. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai   
Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant:   
11.1.1. reikalauti kitos Šalies tinkamai vykdyti sutartinius įsipareigojimus ir (arba);   
11.1.2. reikalauti atlyginti nuostolius ir (arba);

11.1.3. pasinaudoti Sutarties įvykdymo užtikrinimu;

11.1.4. reikalauti sumokėti Sutartyje nustatytas netesybas (delspinigius, baudas) ir (ar) atlyginti nuostolius   
ir (arba);   
11.1.5. nutraukti Sutartį Sutarties 11.2 punkto nustatyta tvarka.

11.2. Pirkėjas turi teisę vienašališkai, nesikreipdamas į teismą, prieš 5 (penkias) kalendorines dienas raštu   
apie tai įspėjęs Tiekėją, nutraukti Sutartį, jeigu Tiekėjas iš esmės pažeidė Sutartį. Tiekėjo padarytas Sutarties   
pažeidimas laikomas esminiu, jeigu praleistas prievolės įvykdymo terminas ir (ar) šalies prievolės per   
papildomai nustatytą terminą nevykdymas; Kuras ar jo tiekimas neatitinka Sutartyje ir (ar) Techninėje   
specifikacijoje numatytų reikalavimų ir (ar) Tiekėjas neištaiso Kuro ar jo tiekimo trūkumų per Sutartyje   
nustatytą terminą; Tiekėjo kvalifikacija tapo nebeatitinkančia šios Sutarties reikalavimų; Tiekėjui yra   
iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos   
priverstinio likvidavimo ar susitarimo su kreditoriais procedūros arba jam vykdomos analogiškos procedūros   
pagal šalies, kurioje jis registruotas, įstatymus; jei Tiekėjas dėl savo kaltės negali ir (arba) atsisako vykdyti   
Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės; yra kitos   
aplinkybės, numatytos Lietuvos Respublikos civilinio kodekso 6.217 straipsnyje.   
11.3. Šalys turi teisę nutraukti šią Sutartį vienašališkai nesikreipdamos į teismą, Lietuvos Respublikos teisės   
aktuose numatytais pagrindais ir tvarka.

11.4. Sutartis gali būti nutraukiama raštišku abiejų Šalių sutarimu. Toks Šalių susitarimas turi būti   
įformintas papildomu susitarimu.

11.5. Nutraukus šią Sutartį Pirkėjo iniciatyva, Tiekėjas įsipareigoja:

11.5.1. imtis visų priemonių, siekdamas sumažinti dėl Sutarties nutraukimo jo patiriamus nuostolius;   
11.5.2. per 10 (dešimt) darbo dienų nuo Pirkėjo pranešimo gavimo pateikti visus dokumentus, būtinus   
galutiniam atsiskaitymui pagal šią Sutartį;

11.6. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų   
Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo, t. y.   
kokybės garantijos, atsakomybės ir pan., bei išlieka galioti visi atsiradę ir tinkamai neįvykdyti Šalių   
tarpusavio įsipareigojimai.

**12. ŠALIŲ ATSAKOMYBĖ**

12.1. Nė viena iš Šalių neatsako už visišką ar dalinį įsipareigojimų nevykdymą, jeigu ji įrodo, kad   
įsipareigojimų neįvykdė dėl nenugalimos jėgos (force majeure) aplinkybių. Nenugalimos jėgos (force majeure) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms, Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba Šalies kontrahentai pažeidžia savo prievoles.

12.2. Nenugalimos jėgos (force majeure) aplinkybės pratęsia Sutarties įsipareigojimų vykdymo terminus,   
tačiau, jei šios aplinkybės tęsiasi ilgiau nei 3 (tris) mėnesius nuo jų atsiradimo momento arba jeigu apie jas   
nėra laiku pranešta, ir Šalys nesutaria, kaip toliau bus vykdomi Sutarties nevykdžiusios Šalies įsipareigojimai, tuomet kita Šalis, raštu pranešusi ne mažiau kaip prieš 15 (penkiolika) kalendorinių dienų, turi teisę nutraukti šią Sutartį.

**13. KONFIDENCIALI INFORMACIJA**

13.1. Ši Sutartis, jos priedai ir atlikti Sutarčių pakeitimai, išskyrus informaciją, kuri pagal teisės aktus yra   
laikoma konfidencialia, nėra laikomi konfidencialiais ir gali būti viešinami Centrinėje viešųjų pirkimų   
informacinėje sistemoje.

13.2. Šalys susitaria laikyti informaciją, kuri pagal teisės aktus yra laikoma konfidencialia, paslaptyje   
neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti   
konfidencialios informacijos, kuri pagal teisės aktus yra laikoma konfidencialia, jokiai trečiai šaliai be   
išankstinio raštiško ją pateikusios Šalies sutikimo, taip pat nenaudoti tokio pobūdžio konfidencialios   
informacijos asmeniniams ar trečiųjų asmenų poreikiams, išskyrus atvejus, kai tokia informacija turi būti   
atskleista teisės, finansų ar kitos srities specialistui ar patarėjui, ar paskolos davėjui.   
13.3. Visa Pirkėjo Tiekėjui suteikta informacija yra laikoma konfidencialia, nebent Pirkėjas raštu patvirtins,   
kad tam tikra pateikta informacija nėra konfidenciali.

13.4. Konfidencialia informacija taip pat laikoma elektronine forma, raštu ar kitu būdu išreikšta   
informacija, gauta vykdant Sutartį, ir duomenys, asmens duomenys, elektroniniai duomenys, archyvuota   
informacija ir kita informacija, paruošta Šalies darbuotojų.

13.5. Šio straipsnio nuostatos netaikomos informacijai, kuri yra ar tampa prieinama viešai arba gauta   
atskleidus ar turi būti atskleista pagal teisės aktų reikalavimus. Šalis, pažeidusi šioje Sutartyje numatytus   
įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.

13.6. Visą informaciją, gautą Sutarties vykdymo metu, Pirkėjas gali naudoti savo vykdomos veiklos tikslais   
ir tai nebus laikoma pažeidimu.

**14. SUTARTIES ĮSIGALIOJIMAS, GALIOJIMAS IR UŽTIKRINIMAS**

14.1. Ši Sutartis įsigalioja pasirašymo dieną ir galioja 12 (dvylika) mėnesių.

14.2. Sutartis baigiasi, atsiradus bent vienai aplinkybei:   
14.2.1. pasibaigus Kuro tiekimo laikotarpiui, Pirkėjui atsiskaičius su Tiekėju už patiektą Kurą ir kai Sutarties   
šalys tinkamai įvykdo visas iš Sutarties kylančias prievoles;   
14.2.2. kai Šalys sutaria Sutartį nutraukti arba Sutartis nutraukiama teisės aktuose ar Sutartyje nustatytais   
atvejais, taip pat teismo sprendimu;   
14.2.3. Pirkėjas įsigyja maksimalų Sutartyje nurodytą Kuro kiekį arba įsigyja Kuro už Preliminarią Sutarties   
vertę.

**15. KITOS SĄLYGOS**

15.1. Visus Šalių tarpusavio santykius, atsirandančius iš šios Sutarties ir neaptartus jos sąlygose,   
reglamentuoja Lietuvos Respublikos įstatymai ir kiti teisės aktai.

15.2. Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų   
negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka, teismingumą nustatant pagal Pirkėjo buveinės vietos adresą.

15.3. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.

15.4. Visi pranešimai pagal šią sutartį laikomi įteiktais tinkamai, jei yra įteikti pasirašytinai arba pateikus juos sutartyje nurodytu el. paštu kitą darbo dieną po pranešimo išsiuntimo dienos, arba išsiųsti registruostu laišku po penkių darbo dienų nuo pranešimo pateikimo siuntimo įstaigai dienos.

15.4. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai   
taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl   
fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau –   
Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens   
duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų   
tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų   
kategorijas bei duomenų valdytojo prievoles ir teises.

15.5. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja   
nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių   
siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

15.6. Kontaktiniai asmenys:

15.6.1. Pirkėjo atstovo, kuris bus atsakingas už šios Sutarties vykdymą, kontaktai –

15.6.2. Tiekėjo atstovo, kuris bus atsakingas už šios Sutarties vykdymą, kontaktai –

15.7. Užsakymai pateikiami el. paštu: \_\_\_\_\_\_\_\_.

15.8. Darbuotojas, atsakingas už sutarties paskelbimą ir pakeitimų paviešinimą – administratorė – viešųjų pirkimų specialistė Gintarė Trainienė.

**16. REKVIZITAI**

|  |  |
| --- | --- |
| **Tiekėjas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | **Pirkėjas**  VšĮ Velžio komunalinis ūkis  Nevėžio g. 54, Velžio k., Panevėžio r.  Įmonės kodas 168967899  A.s. LT554010041200060112  AB Luminor bank  Tel.: 8 45 586962  El.paštas [info@velziokomunalinis.lt](mailto:info@velziokomunalinis.lt)  Direktorius  Vaidas Virbalas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |

Priedas Nr.4

**Aplinkos apsaugos kriterijai**

Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), taikomi aplinkos apsaugos kriterijai pagal tvarkos aprašo 4.4.1. papunktį:

*perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų;*

1. Tuo atveju, jei Pasiūlymą teikia Jungtinei veiklai susivienijusių Tiekėjų grupė, pateikiama informacija apie visus jungtinei veiklai susivienijusius Tiekėjus. [↑](#footnote-ref-1)
2. Kartu su pasiūlymu Tiekėjas turi pateikti AB „Orlen Lietuva“ paskutinės mėnesio dienos (prieš pasiūlymo konkursui pateikimo dieną ėjusio paskutinio mėnesio) Kuro kainų protokolo Tiekėjo vadovo (ar jo įgalioto asmens) patvirtintą kopiją. [↑](#footnote-ref-2)
3. Jeigu siūloma nuolaida, rašoma **„-“** ir nuolaidos dydis išreikštas eurais (pvz. jeigu Tiekėjas siūlo **0,05 Eur/kg nuolaidą** nuoAB „Orlen Lietuva“ protokole nurodytos Propanų ir butanų mišinio – „SPBT“ Bazinės kainos be PVM AB „Orlen Lietuva“ Juodeikių terminale), tuomet Tiekėjas rašo **-0,05**);

   Jeigu siūlomas antkainis, rašoma **„+“** ir antkainio dydis išreikštas eurais (pvz. Jeigu Tiekėjas siūlo **0,05 Eur/kg antkainį** nuo AB „Orlen Lietuva“ protokole nurodytos Propanų ir butanų mišinio – „SPBT“ Bazinės kainos be PVM AB „Orlen Lietuva“ Juodeikių terminale), tuomet Tiekėjas rašo **+0,05**). [↑](#footnote-ref-3)
4. Jei pasiūlymą pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę.

   [↑](#footnote-ref-4)